ddrg/super_eurlex huggingface dataset:
90/433/ETY: Komission päätös, tehty 30 päivänä heinäkuuta 1990, päätöksen 82/913/ETY muuttamisesta niiden Etelä-Afrikan tasavallan laitosten luettelon osalta, joista tuoreen lihan tuonti yhteisöön sallitaan



Virallinen lehti nro L 223 , 18/08/1990 s. 0021 - 0022

Suomenk. erityispainos Alue 3 Nide 33 s. 0115

Ruotsink. erityispainos Alue 3 Nide 33 s. 0115



KOMISSION PÄÄTÖS, tehty 30 päivänä heinäkuuta 1990, päätöksen 82/913/ETY muuttamisesta niiden Etelä-Afrikan tasavallan laitosten luettelon osalta, joista tuoreen lihan tuonti yhteisöön sallitaan (90/433/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 89/662/ETY(2), ja erityisesti sen 4 artiklan 1 kohdan ja 18 artiklan 1 kohdan, ottaa huomioon kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta 21 päivänä joulukuuta 1976 annetun neuvoston direktiivin 77/96/ETY(3), sellaisena kuin se on viimeksi muutettuna komission direktiivillä 89/321/ETY(4), ja erityisesti sen 4 artiklan, sekä katsoo, että luettelo Etelä-Afrikan tasavallan ja Namibian laitoksista, joista tuoreen lihan tuonti yhteisöön sallitaan, vahvistettiin aluksi komission päätöksellä 82/913/ETY(5), sellaisena kuin se on viimeksi muutettuna 3 päivänä marraskuuta 1989 tehdyllä päätöksellä, Namibia on itsenäistynyt, ja tämän vuoksi olisi muutettava Etelä-Afrikan tasavallan ja Namibian laitoksista, joista tuoreen lihan tuonti yhteisöön sallitaan, tehtyä päätöstä 82/913/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Korvataan päätöksen 82/913/ETY otsikko seuraavasti: "Komission päätös (82/913/ETY), tehty 16 päivänä joulukuuta 1982, luettelosta Etelä-Afrikan tasavallan laitoksista, joista tuoreen lihan tuonti yhteisöön sallitaan." 2 Korvataan päätöksen 82/913/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 395, 30.12.1989, s. 13 (3) EYVL N:o L 26, 31.1.1977, s. 67 (4) EYVL N:o L 133, 17.5.1989, s. 33 (5) EYVL N:o L 381, 31.12.1982, s. 28 LIITE >TAULUKON PAIKKA> (1) Ainoastaan pakattu liha. (2) Lukuun ottamatta sivutuotteita. TF: Laitos saa direktiivin 77/96/ETY 4 artiklan mukaisesti tehdä mainitun direktiivin 3 artiklassa tarkoitetun kylmäkäsittelyn.
90/36/ETY: Komission päätös, tehty 16 päivänä tammikuuta 1990, maatalouden taloudellisen kehityksen kertoimesta eurooppalaisen kokoyksikön määrittelyä varten yhteisön maatilaluokituksen yhteydessä



Virallinen lehti nro L 019 , 24/01/1990 s. 0016 - 0016

Suomenk. erityispainos Alue 3 Nide 31 s. 0241

Ruotsink. erityispainos Alue 3 Nide 31 s. 0241



KOMISSION PÄÄTÖS, tehty 16 päivänä tammikuuta 1990, maatalouden taloudellisen kehityksen kertoimesta eurooppalaisen kokoyksikön määrittelyä varten yhteisön maatilaluokituksen yhteydessä (90/36/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (ETY) N:o 3644/85(2), ottaa huomioon maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88(3), sellaisena kuin se on viimeksi muutettuna asetuksella (ETY) N:o 807/89(4), ja erityisesti sen 8 artiklan 3 kohdan, sekä katsoo, että yhteisön maatilaluokituksen perustamisesta 7 päivänä kesäkuuta 1985 tehdyn komission päätöksen 85/377/ETY(5) liitteessä III määritellään eurooppalainen kokoyksikkö; tässä määritelmässä viitataan kertoimeen, jonka avulla voidaan ottaa huomioon maatalouden kokonaistaloudellinen kehitys viiteajanjaksosta 1980 lähtien; komissio laskee tämän kertoimen kuultuaan jäsenvaltioita; jäsenvaltioita on kuultu yhteisön maatilaluokituksen asiantuntijaryhmien kokouksissa, ON TEHNYT TÄMÄN PÄÄTÖKSEN: 1 artikla Maatalouden taloudellisen kehityksen kertoimen, jonka avulla eurooppalainen kokoyksikkö on voitava määritellä päätöksen 85/377/ETY liitteessä III olevan A osaston 2 kohdassa määrätyllä tavalla, arvoksi vahvistetaan viiteajanjaksojen 1980 ja 1986 välisenä aikana tapahtuvan kehityksen osalta 1,2. 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä tammikuuta 1990. Komission puolesta Henning CHRISTOPHERSEN Varapuheenjohtaja (1) EYVL N:o 109, 23.6.1965, s. 1859/65 (2) EYVL N:o L 348, 24.12.1985, s. 4 (3) EYVL N:o L 56, 2.3.1988, s. 1 (4) EYVL N:o L 86, 31.3.1989, s. 1 (5) EYVL N:o L 220, 17.8.1985, s. 1
KOMISSION PÄÄTÖS,

tehty 10 päivänä tammikuuta 1990,

poikkeusluvan myöntämisestä Espanjalle ja tuoreen lihan leikkaamisessa noudatettavista vastaavista terveysvaatimuksista (90/30/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 88/657/ETY(2), ja erityisesti sen 13 artiklan,

sekä katsoo, että

direktiivin 64/433/ETY 13 artiklan mukaisesti ja 16 artiklassa säädettyä menettelyä noudattaen voidaan pyynnöstä myöntää poikkeuslupia liitteessä I olevan 45 kohdan c alakohdasta jäsenvaltiolle, joka antaa vastaavat takuut; näissä poikkeusluvissa vahvistettavien terveysvaatimusten on vastattava vähintään kyseisen liitteen vaatimuksia,

Espanjan viranomaiset ovat 26 päivänä syyskuuta 1989 päivätyssä kirjeessään esittäneet komissiolle pyynnön saada poiketa direktiivin 64/433/ETY liitteessä I olevan 45 kohdan c alakohdasta tuoreen naudan-, lampaan- ja sianlihan leikkaamisen osalta; tässä pyynnössä on ehdotuksia terveysvaatimuksiksi; tuoreen lihan leikkaamiseen liittyvää poikkeuslupaa koskevassa pyynnössä esitettävien vaihtoehtoisten terveysvaatimusten on vastattava vähintään direktiivin 64/433/ETY liitteessä I olevan 45 kohdan c alakohdan vaatimuksia,

Espanjan ehdottamat terveysvaatimukset vastaavat direktiivin 64/433/ETY liitteessä I olevan 45 kohdan c alakohdan vaatimuksia, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Poiketen siitä, mitä direktiivin 64/433/ETY liitteessä I olevan 45 kohdan c alakohdassa määrätään, Espanja voi sallia tuoreen naudan-, lampaan- ja sianlihan leikkaamisen tämän päätöksen liitteessä määrättyjen vaatimusten mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 10 päivänä tammikuuta 1990.

Komission puolesta

Ray MAC SHARRY

Komission jäsen

(1) EYVL N:o 121, 29.7.1964, s. 2012/64

(2) EYVL N:o L 382, 31.12.1988, s. 3

LIITE

Naudan-, lampaan- ja sianruhojen leikkaamista koskevat erityisvaatimukset

1 Ruhot, jotka on saatu teurastamosta ja jotka on tätä ennen jäähdytetty jäähdyttämöissä, joiden jäähdytyslaitteista tulevan ilman lämpötila on sellainen, että naudan ruhot voidaan jäähdyttää + 7 °C:n sisäiseen lämpötilaan 48 tunnin kuluessa ja lampaan ja sian ruhot 20 tunnin kuluessa, kuljetetaan leikkaamoon, jonka lämpötila on enintään + 12 °C ja joka sijaitsee jäähdyttämöjen kanssa samassa rakennusryhmässä.

2 Liha siirretään yhdellä kerralla.

3 Ruhot tuodaan leikkaamoon ja luut poistetaan ennen kuin ruhot ovat saavuttaneet + 7 °C:n sisälämpötilan, jos ne leikataan 48 tunnin kuluessa naudanruhojen ollessa kyseessä ja 20 tunnin kuluessa lampaan- ja sianruhojen ollessa kyseessä.

4 Lihan leikkaamoon tuomisen ja sen jatkojäähdytyksen välinen aika saa olla enintään 60 minuuttia.

5 Liha kuljetetaan asianmukaisiin jäähdyttämöihin välittömästi leikkaamisen ja pakkaamisen jälkeen.
90/165/ETY: Komission päätös, tehty 28 päivänä maaliskuuta 1990, luettelosta Madagaskarin laitoksista, joista tuoreen lihan tuonti yhteisöön sallitaan



Virallinen lehti nro L 091 , 06/04/1990 s. 0034 - 0035

Suomenk. erityispainos Alue 3 Nide 32 s. 0120

Ruotsink. erityispainos Alue 3 Nide 32 s. 0120



KOMISSION PÄÄTÖS, tehty 28 päivänä maaliskuuta 1990, luettelosta Madagaskarin laitoksista, joista tuoreen lihan tuonti yhteisöön sallitaan (90/165/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 89/227/ETY(2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, komission päätöksellä 84/576/ETY(3) kielletään tuoreen lihan tuonti Madagaskarin laitoksista; tuontia saadaan kuitenkin jatkaa 30 päivään kesäkuuta 1985, jotta käynnissä oleva kauppa ei keskeytyisi äkillisesti, direktiivin 72/462/ETY 5 artiklan ja paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä komission päätöksen 86/474/ETY(4) 2 artiklan 1 kohdan mukaisesti tehty uusi tarkastus on osoittanut, että kahden laitoksen hygienian taso on parantunut, ja sitä voidaan siten pitää tyydyttävänä, nämä laitokset voidaan näillä edellytyksillä merkitä niiden laitosten luetteloon, joista vienti yhteisöön sallitaan; tämän vuoksi päätös 84/576/ETY on kumottava, tämän päätöksen liitteessä mainituista laitoksista tulevan tuoreen lihan tuontiin sovelletaan edelleen toisaalla annettuja yhteisön säännöksiä, jotka koskevat erityisesti eläinten terveyttä, tuoreen lihan jäämien tutkimista ja tiettyjen hormonaalista vaikutusta omaavien aineiden käytön kieltämistä kotieläintuotannossa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Sallitaan tuoreen lihan tuonti yhteisöön liitteessä mainituista Madagaskarin laitoksista kyseisen liitteen mukaisesti. 2 Liitteessä mainituista laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä. 2 artikla Jäsenvaltioiden on kiellettävä tuoreen lihan tuonti laitoksista, joita ei mainita liitteessä. 3 artikla Kumotaan päätös 84/576/ETY. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä maaliskuuta 1990. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 93, 6.4.1989, s. 25 (3) EYVL N:o L 315, 5.12.1984, s. 25 (4) EYVL N:o L 279, 30.9.1986, s. 55 LIITE >TAULUKON PAIKKA>
90/62/ETY: Neuvoston päätös, tehty 12 päivänä helmikuuta 1990, yhteisön takuun myöntämisestä Euroopan investointipankille Unkarin ja Puolan hankkeisiin annetuista lainoista mahdollisesti aiheutuvien tappioiden varalta



Virallinen lehti nro L 042 , 16/02/1990 s. 0068 - 0068

Suomenk. erityispainos Alue 1 Nide 2 s. 0121

Ruotsink. erityispainos Alue 1 Nide 2 s. 0121



NEUVOSTON PÄÄTÖS, tehty 12 päivänä helmikuuta 1990, yhteisön takuun myöntämisestä Euroopan investointipankille Unkarin ja Puolan hankkeisiin annetuista lainoista mahdollisesti aiheutuvien tappioiden varalta (90/62/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että Unkarin ja Puolan, jäljempänä «kaksi valtiota», kansoilla on läheiset historialliset suhteet yhteisön kansojen kanssa; nämä suhteet ovat lujittuneet viime aikoina tehtyjen kauppa- ja yhteistyösopimusten ansiosta; kyseiset kaksi valtiota ovat panneet alulle huomattavia poliittisia ja sosiaalisia uudistuksia, kyseiset kaksi valtiota ovat ryhtyneet perustavanlaatuiseen taloudelliseen uudistustyöhön, nämä taloudelliset uudistukset edistävät osaltaan merkittävästi kyseisten kahden valtion ja yhteisön välisten molemmille osapuolille edullisten taloudellisten ja kaupallisten suhteiden voimakasta kehitystä; näiden suhteiden vahvistamisella edistetään sopusointuisen taloudellisen toiminnan kehitystä koko yhteisössä, kyseisillä kahdella valtiolla on huomattava investointien ja pääomien tarve; nämä investoinnit edellyttävät ulkopuolisia luottoja; yhteisö ja kaksitoista muuta valtiota ovat julistaneet hyväksyvänsä yhteistyön auttaakseen kyseisiä kahta valtiota; Euroopan investointipankki, jäljempänä «pankki», voi myös osaltaan merkittävästi osallistua, neuvosto on kehottanut pankkia, joka on suostunut, myöntämään lainoja investointihankkeisiin kyseisissä kahdessa valtiossa tarjoamalla pankille tässä päätöksessä tarkoitetun takuun, ja pankin ja komission on päätettävä tämän takuun myöntämisen edellytyksistä, ON PÄÄTTÄNYT SEURAAVAA: Ainoa artikla Yhteisö antaa täyden takauksen Euroopan investointipankille sellaisten tapausten varalta, että pankki ei saa suoritusta Unkarille ja Puolalle myönnetystä lainasta. Tätä varten pankki ja komissio päättävät takuun myöntämisen edellytyksistä. Tehty Brysselissä 12 päivänä helmikuuta 1990. Neuvoston puolesta Puheenjohtaja A. REYNOLDS () EYVL N:o C 283, 9.11.1989, s. 10 () EYVL N:o C 15, 22.1.1990
90/432/ETY: Komission päätös, tehty 30 päivänä heinäkuuta 1990, luettelosta Namibian laitoksista, joista tuoreen lihan tuonti yhteisöön sallitaan



Virallinen lehti nro L 223 , 18/08/1990 s. 0019 - 0020

Suomenk. erityispainos Alue 3 Nide 33 s. 0113

Ruotsink. erityispainos Alue 3 Nide 33 s. 0113



KOMISSION PÄÄTÖS, tehty 30 päivänä heinäkuuta 1990, luettelosta Namibian laitoksista, joista tuoreen lihan tuonti yhteisöön sallitaan (90/432/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 89/662/ETY(2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, Namibia on itsenäistynyt, ja siten olisi vahvistettava luettelo Namibian laitoksista, joista tuoreen lihan tuonti yhteisöön sallitaan, kyseisissä laitoksissa tehdään säännöllisiä tarkastuksia direktiivin 72/462/ETY 5 artiklan ja paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä 11 päivänä syyskuuta 1986 tehdyn komission päätöksen 86/474/ETY(3) 2 artiklan 1 kohdan mukaisesti eteläisen Afrikan maissa tehtävien yhteisön tarkastuskäyntien yhteydessä, Namibian laitosten hygienian tasoa voidaan pitää tyydyttävänä, ja ne voidaan näillä edellytyksillä merkitä niiden laitosten luetteloon, joista vienti yhteisöön sallitaan. Tämän päätöksen liitteessä mainituista laitoksista tulevan tuoreen lihan tuontiin sovelletaan edelleen toisaalla annettuja yhteisön säännöksiä, jotka koskevat erityisesti eläinten terveyttä, tuoreen lihan jäämien tutkimista ja tiettyjen hormonaalista vaikutusta omaavien aineiden käytön kieltämistä kotieläintuotannossa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Sallitaan tuoreen lihan tuonti yhteisöön liitteessä mainituista Namibian laitoksista kyseisen liitteen mukaisesti. 2 Liitteessä mainituista laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä. 2 artikla Jäsenvaltioiden on kiellettävä tuoreen lihan tuonti laitoksista, joita ei mainita liitteessä. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 395, 30.12.1989, s. 13 (3) EYVL N:o L 279, 30.9.1986, s. 55 LIITE >TAULUKON PAIKKA> (1) Lukuun ottamatta sivutuotteita. (2) Laitoksessa ei saa olla villien sorkkaeläinten lihaa naudanlihan leikkaamisen aikana.
90/420/ETY: Komission päätös, tehty 25 päivänä heinäkuuta 1990, neuvoston direktiivin 67/548/ETY 23 artiklan mukaisesta di(2-etyyliheksyyli)ftalaatin luokituksesta ja merkinnöistä



Virallinen lehti nro L 222 , 17/08/1990 s. 0049 - 0049

Suomenk. erityispainos Alue 15 Nide 9 s. 0255

Ruotsink. erityispainos Alue 15 Nide 9 s. 0255



KOMISSION PÄÄTÖS, tehty 25 päivänä heinäkuuta 1990, neuvoston direktiivin 67/548/ETY 23 artiklan mukaisesta di(2-etyyliheksyyli)ftalaatin luokituksesta ja merkinnöistä (90/420/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämistä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se viimeksi muutettuna direktiivillä 79/831/ETY(2), ja erityisesti sen 23 artiklan, sekä katsoo, että Tanskan kuningaskunta on ilmoittanut komissiolle 13 päivänä elokuuta 1987 aikomuksestaan asettaa erityisehtoja kahdenkymmenenkolmen aineen kaupan pitämiselle direktiivin 67/548/ETY 23 artiklan mukaisesti sillä perusteella, että näitä aineita ei ole asianmukaisesti luokiteltu ja merkitty ja ne sen vuoksi muodostavat vakavan vaaran terveydelle, komissio on kuullut jäsenvaltioita 23 artiklan säännösten mukaisesti, komissio on tutkinut di(2-etyyliheksyyli)ftalaatin karsinogeenisuutta koskevan todistusaineiston ja kuullut jäsenvaltioiden nimeämiä asianmukaisia asiantuntijoita, joilla on erityispätevyys joko karsinogeenisuuden, mutageenisuuden tai teratogeenisuuden alalla, ja asiantuntijoiden enemmistön lausunnon mukaan tämänhetkinen todistusaineisto on riittämätön oikeuttamaan tämän aineen luokituksen syöpää tai ärsytystä aiheuttavaksi, ON PÄÄTTÄNYT SEURAAVAA: 1 artikla Di(2-etyyliheksyyli)ftalaattia ei saa luokitella tai merkitä syöpää tai ärsytystä aiheuttavaksi aineeksi. 2 artikla Tanskan kuningaskunnan on toteutettava tämän päätöksen noudattamisen edellyttämät toimenpiteet 1 päivään tammikuuta 1991 mennessä. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1990. Komission puolesta Carlo RIPA DI MEANA Komission jäsen (1) EYVL N:o 196, 16.8.1967, s. 1 (2) EYVL N:o L 259, 15.10.1979, s. 10
Virallinen lehti nro L 108 , 28/04/1990 s. 0102 - 0103



Lisäys 2 1 = HPLC pumppu (point 5.3.2) 2 = Injektioventtiili (point 5.3.4) 3 = Kolonni ja esikolonni 4 = Reagenssipumppu 5 = T-kappale ilman kuollutta tilavuutta 5′ = T-kappale (Vortex) 6-6′ = Liitos ilman kuollutta tilavuuta 7 = "Franch knitting" 7′ = Reaktiokammio 8 = Kolmikaulapullo, jossa kiehuvaa vetta 9 = Pullon lämpöhaude 10 = Jäähdyttäjä 11 = Lammonvaihdinputki ruostumatonta terästä 11′ = Lämmönvaihdin 12 = UV-näkyvän valon detektori 13 = PCRS 520 kolonninjälkeinen moduuli +++++ TIFF +++++ +++++ TIFF +++++ --------------------------------------------------
91/30/ETY: Neuvoston päätös, tehty 21 päivänä joulukuuta 1990, GATTin 24 artiklan 6 kohdan mukaista Euroopan talousyhteisön ja Amerikan yhdysvaltojen välistä sopimusta täydentävän kirjeenvaihdon päättämisestä



Virallinen lehti nro L 017 , 23/01/1991 s. 0017 - 0017

Suomenk. erityispainos Alue 11 Nide 16 s. 0191

Ruotsink. erityispainos Alue 11 Nide 16 s. 0191



NEUVOSTON PÄÄTÖS, tehty 21 päivänä joulukuuta 1990, GATTin 24 artiklan 6 kohdan mukaista Euroopan talousyhteisön ja Amerikan yhdysvaltojen välistä sopimusta täydentävän kirjeenvaihdon päättämisestä (91/30/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että tullitariffeja ja kauppaa koskevan yleissopimuksen (GATT) XXIV artiklan 6 kohdan perusteella käytyjen neuvottelujen päättämistä koskevassa Euroopan talousyhteisön ja Amerikan yhdysvaltojen välisessä sopimuksessa(1)määrätään sen tarkistamisesta; tätä tarkistamista ei ole suoritettu ennen eräiden määräaikaisten määräysten voimassaolon lakkaamista, on ryhdytty neuvotteluihin Yhdysvaltojen kanssa yhteisön ja Yhdysvaltojen välisen kauppariidan sovittelemiseksi, ja on komission etujen mukaista hyväksyä näistä neuvotteluista johtuva kirjeenvaihto, ON PÄÄTTÄNYT SEURAAVAA: 1 artikla 1. Tullitariffeja ja kauppaa koskevan yleissopimuksen (GATT) XXIV artiklan 6 kohdan perusteella käytyjen neuvottelujen päättämistä koskevaa Euroopan talousyhteisön ja Amerikan yhdysvaltojen välisestä sopimusta täydentävä kirjeenvaihto hyväksytään yhteisön puolesta. 2. Kirjeenvaihto on liitetty tähän päätöksen. 2 artikla Neuvoston puheenjohtaja nimeää henkilön, jolla on valtuus allekirjoittaa 1 artiklassa tarkoitettu kirjeenvaihto yhteisöä sitovasti. Tehty Brysselissä 21 päivänä joulukuuta 1990. Neuvoston puolesta Puheenjohtaja A. RUBERTI (1) EYVL N:o L 98, 10.4.1987, s. 1
91/51/ETY: Neuvoston päätös, tehty 18 päivänä joulukuuta 1990, vuoden 1989 kansainvälisen juutti- ja juuttituotesopimuksen allekirjoittamisesta



Virallinen lehti nro L 029 , 04/02/1991 s. 0001 - 0001

Suomenk. erityispainos Alue 11 Nide 16 s. 0194

Ruotsink. erityispainos Alue 11 Nide 16 s. 0194



NEUVOSTON PÄÄTÖS, tehty 18 päivänä joulukuuta 1990, vuoden 1989 kansainvälisen juutti- ja juuttituotesopimuksen allekirjoittamisesta (91/51/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 116 artiklan, ottaa huomioon komission ehdotuksen, sekä katsoo, että vuoden 1989 kansainvälinen juutti- ja juuttituotesopimus on avoinna allekirjoitettavaksi 1 päivästä tammikuuta 31 päivään joulukuuta 1990, kaikki jäsenvaltiot ovat ilmoittaneet aikomuksestaan allekirjoittaa sopimus, ja yhteisön ja sen jäsenvaltioiden on suotavaa allekirjoittaa sopimus samanaikaisesti, ON PÄÄTTÄNYT SEURAAVAA: 1 artikla Yhteisö ja sen jäsenvaltiot allekirjoittavat samanaikaisesti vuoden 1989 kansainvälisen juutti- ja juuttituotesopimuksen sen 37 artiklan 1 kohdan mukaisesti viimeistään 31 päivänä joulukuuta 1990. 2 artikla Neuvoston puheenjohtaja nimeää henkilön, joka on valtuutettu allekirjoittamaan sopimuksen yhteisön puolesta. Sopimuksen teksti on tämän päätöksen liitteenä. Tehty Brysselissä 18 päivänä joulukuuta 1990. Neuvoston puolesta Puheenjohtaja G. DE MICHELIS